འཕྲུལ་སྣང་བསལ་བ་དང་ཆབ་ཅིག་སྡུག་བསྔལ་ཟད་པ་དང༌།ལོག་རྟོགས་བསལ་བ་དང་ཆབ་ཅིག་ང་ཚོ་སད་པ་རེད།ང་ཚོ་གཏན་དུ་རྨོངས་གཉིད་ཁུག་སྟེ་ཡོད་པས་ན།ང་ཚོ་གཉིད་ལས་སློང་ཕྱིར་རྔ་ཞིག་རྒྱུན་དུ་དགོས་པ་རེད།ང་ཚོ་སད་དེ་ཡོད་པའི་དུས་ཚོད་དེ་ནི་ཧ་ཅང་ཐུང་ཐུང་ཡིན་པ་དང༌།དེ་རྒྱུན་བསྲིང་རྒྱུར་དཀའ་ངལ་ཆེན་པོ་ཡོད།ང་ཚོའི་མི་ཚེའི་ནང་དུས་ཚོད་བརྒྱ་ཆ་༩༠དགོས་མེད་ཀྱི་ངལ་བ་དང༌།སེམས་འཁྲལ།འདོད་པ་སོགས་ཀྱི་ཕྱིར་གཏོང་གི་ཡོད།རྔ་བརྡུང་མཁན་ཞིག་ཡོད་ནའང་དེ་དག་དོ་སྣང་བྱེད་ཀྱི་མེད་པ་རེད།ང་ཚོའི་མི་ཚེ་དེ་འདི་འདྲ་སེ་རྫོགས་འགྲོ་གི་ཡོད།ཚེ་རབས་ནས་ཚེ་རབས་ང་ཚོ་འཕྲུལ་སྣང་གི་བྱ་བར་མགོ་འཁོར་ཞིང་གོ་སྐབས་ཤོར་བཞིན་ཡོང་བ་རེད།མི་ཚེ་དེ་རྨི་ལམ་ངན་པ་རྫོགས་མཐའ་མེད་པ་ལྟ་བུ་ལ་ཞིག་ལ་གྱུར་བས།སྐྱེ་བ་བརྒྱ་བསླང་ནའང་རྨོངས་གཉིད་སད་ཀྱི་མ་རེད།